Nr. C 308/6 De Europæiske Fællesskabers Tidende 8. 12. 90 
II 
(Forberedende retsakter) 
KOMMISSIONEN 
Forslag til Rådets afgørelse om vedtagelse af et handlingsprogram til fremme af ungdomsud-
veksling og unges mobilitet i Fællesskabet »ungdom for Europa-programmet« 
KOM(90) 470 endelig udg. 
(Forelagt af Kommissionen den 15. oktober 1990) 
(90/C 308/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Medlemsstaterne erklærede ved undertegnelsen af Trak­
taten om Oprettelse af Det Europæiske Økonomiske 
Fællesskab, at de var »besluttet på at skabe grundlag for 
en stadig snævrere sammenslutning mellem de euro­
pæiske folk«; 
for at opfylde denne målsætning giver Traktaten befø­
jelse til at træffe de foranstaltninger, der er nødvendige 
for at sikre fri bevægelighed for arbejdstagere, selvstæn­
dige erhvervsdrivende og modtagere af tjenesteydelser; 
der bør iværksættes specifikke foranstaltninger, der kan 
hjælpe unge til at udvikle initiativ og blive sig deres evner 
og ansvar bevidst samt sætte dem i stand til at forstå den 
europæiske dimension i deres tilværelse; 
Rådet og undervisningsministrene, forsamlet i Rådet, 
påpegede den 13. december 1976 0 og den 12. juli 
1982 (2) behovet for at forberede de unge tilstrækkeligt 
O EFT nr. C 308 af 30. 12. 1976, s. 1. 
(2) EFT nr. C 193 af 28. 7. 1982, s. 1. på voksen- og arbejdslivet og vedtog handlingspro­
grammer med henblik herpå; 
Det Europæiske Råd vedtog på samlingen den 28. og 
29. juni 1985 konklusionerne fra Ad hoc-Komitéen om 
Borgernes Europa, hvori det anbefales at fremme 
ungdomsudveksling i Fællesskabet og etablere et effektivt 
informationsnet om ungdomsudveksling, dels i de 
enkelte medlemsstater, dels medlemsstaterne imellem; 
Europa-Parlamentet efterlyste i sine beslutninger af 
12. marts 1981 om ungdomsaktiviteter (3), af 7. juni 1983 
om ungdomsudvekslinger (4) og af 16. december 1983 
om en europæisk volontørtjeneste for unge (5) en styr­
kelse af Fællesskabets aktiviteter på dette område; 
Kommissionen har i sit dokument »Uddannelse i Det 
Europæiske Fællesskab — Retningslinjer for indsatsen på 
mellemlang sigt« (6) fremlagt behovet for et tilsagn fra 
hele Fællesskabet om at investere i mennesker, deres 
færdigheder, deres kreativitet og deres alsidighed, da 
Europas evne til nyskabelse, dets konkurrenceevne og 
evne til at skabe velfærd og fremgang for alle dets 
borgere vil blive kraftigt forringet uden en investering i 
den nuværende og fremtidige arbejdsstyrke; 
projektorienteret ungdomsudveksling er et velegnet 
middel til at gøre det muligt for unge at skaffe sig en 
dybere forståelse af Det Europæiske Fællesskab og dets 
medlemsstater; den bidrager til de unges uddannelse 
(3) EFT nr. C 77 af 6. 4. 1981, s. 38. 
(4) EFT nr. C 184 af 11. 7. 1983, s. 22. 
O EFT nr. C 10 af 16. 1. 1984, s. 286. 
(*) KOM(89) 236 af 7. 6. 1989. 
8. 12. 90 De Europæiske Fællesskabers Tidende Nr. C 308/7 
og forberedelse til arbejds- og voksenlivet og til udvik­
lingen af en større bevidsthed om deres evner og ansvar; 
tilbuddene til de unge i Fællesskabet kan styrkes væsent­
ligt både kvalitativt og kvantitativt ved hjælp af en række 
støtteforanstaltinger på fællesskabsplan under hensyn­
tagen til de på området aktive organisationers erfaringer 
og nuværende bidrag; 
Rådet vedtog den 16. juni 1988 afgørelse 88/348/EØF 
om iværksættelse af ungdom for Europa-programmet (') 
til fremme af ungdomsudveksling i Fællesskabet, og der 
er nu behov for at udvide dette program; 
Traktaten indeholder ikke anden hjemmel hertil end 
artikel 235 — 
TRUFFET FØLGENDE AFGØRELSE: 
Artikel 1 
Anden fase af ungdom for Europa-programmet til 
fremme af ungdomsudveksling og mobilitet vedtages for 
perioden 1. januar 1992 til 31. december 1994. 
Artikel 2 
Ungdom for Europa-programmets anden etape omfatter 
en række støtteforanstaltninger til fremme af ungdoms­
udveksling og -mobilitet i Fællesskabet. Disse foranstalt­
ninger er rettet mod unge (normalt i alderen 15 til 25 år) 
samt ungdomsorganisationer, ungdomsledere, offentlige 
myndigheder, ikke-statslige organisationer og alle andre 
organer, som arbejder aktivt med at fremme ungdomsud-
vekslinger og -mobilitet. Dets målsætninger er beskrevet i 
bilaget. 
Artikel 3 
1. Kommissionen gennemfører ungdom for Europa­
programmets anden fase som fastsat i denne afgørelse. 
Følgende fastlægges efter proceduren i stk. 2: 
— de generelle retningslinjer for de foranstaltninger, der 
er fastsat i programmet, samt om programmets 
gennemførelse og evalueringen heraf 
C) EFT nr. L 158 af 25. 6. 1988, s. 42. — spørgsmål om generel ligevægt i udvekslingerne 
mellem medlemsstaterne og mellem de forskellige 
aktionsformer. 
2. Kommissionen bistås af det udvalg, der er blevet 
oprettet ved artikel 4 i afgørelse 88/348/EØF. 
Kommissionens repræsentant forelægger udvalget et 
udkast til de foranstaltninger, der skal træffes. Udvalget 
afgiver en udtalelse om dette udkast inden for en frist, 
som formanden kan fastsætte under hensyntagen til de 
pågældende spørgsmåls hastende karakter, i givet fald 
ved afstemning. 
Udtalelsen optages i mødeprotokollen; derudover er hver 
medlemsstat berettiget til at anmode om, at dens hold­
ning indføres i mødeprotokollen. 
Kommissionen tager størst muligt hensyn til udvalgets 
udtalelse. Den underretter udvalget om, hvorledes den 
har taget hensyn til dets udtalelse. 
3. Kommissionen kan rådføre sig med udvalget om 
ethvert spørgsmål vedrørende gennemførelsen af 
programmet. 
Artikel 4 
Fra den 1. januar 1992 fastsættes de nødvendige årlige 
bevillinger til finansiering af Fællesskabets bidrag til 
foranstaltningerne i programmet ved den årlige budget­
procedure under hensyntagen til programmets resultater 
og gennemførelse. Disse bevillinger skal anvendes til 
finansieringen af de forskellige aktioner, som udgår i 
programmet. 
De bevillinger, der er nødvendige for det første år af 
programmets anden fase, opføres på de fremtidige 
budgetter inden for rammerne af de finansielle overslag 
for 1988 til 1992, som Europa-Parlamentet, Rådet og 
Kommissionen vedtog i fællesskab i juni 1988, og udvik­
lingen af disse overslag. 
Artikel 5 
Kommissionen drager omsorg for, at dette handlingspro­
gram er i overensstemmelse med og supplerer medlems­
staternes og Fællesskabets øvrige aktiviteter, der berører 
ungdomsudveksling. Der tages i denne forbindelse 
hensyn til Europarådets aktiviteter, bl.a. med hensyn til 
information og uddannelse af ungdomsledere. Kommis­
sionen varetager ligeledes den regelmæssige kontakt til 
de internationale organisationer, der beskæftiger sig med 
ungdomsudveksling. 
Nr. C 308/8 De Europæiske Fællesskabers Tidende 8. 12.90 
Artikel 6 
1. Medlemsstaterne bidrager til opfyldelsen af de i 
bilaget anførte mål for ungdom for Europa-programmet 
ved at iværksætte passende foranstaltninger. 
2. Hver medlemsstat: 
a) udpeger et eksisterende organ eller nedsætter et eller 
flere kompetente organer til varetagelse af den natio­
nale koordinering af programmets gennemførelse, 
hvilket dog ikke udelukker, at det eller de pågæl­
dende organer kan varetage andre opgaver b) bestræber sig på så vidt muligt at vedtage de nødven­
dige foranstaltninger for at sikre, at de unge, der har 
deltaget i udvekslinger gennem programmet, ikke 
mister deres rettigheder, herunder navnlig retten til 
social sikring. 
Artikel 7 
Efter afslutningen af det andet år af anden fase fore­
lægger Kommissionen for Europa-Parlamentet og for 
Rådet en rapport om gennemførelsen af programmet. 
BILAG 
AKTION I 
Fremme af ungdomsprojekter, som medfører udveksling af og mobilitet blandt unge 
I denne aktion forstås ved udtrykket »ungdomsudvekslinger« projektorienterede bilaterale udvekslinger 
samt multilaterale udvekslinger og møder, der bringes i stand på grundlag af fælles planer mellem 
enkeltpersoner eller grupper af unge mellem 15 og 25 år , bortset fra sådanne, som finder sted i forbin­
delse med en skole- eller erhvervsuddannelse. Sådanne projektorienterede udvekslinger skal have en 
varighed af mindst en uge i en medlemsstat og være udformet med henblik på at sætte de unge i stand 
til at udvikle færdigheder, der kan bidrage til en indholdsrig tilværelse og et aktivt arbejdsliv, ved at de: 
får førstehåndskendskab til de økonomiske, sociale og kulturelle forhold i andre medlemsstater 
(herunder unges situation og problemer) ved direkte kontakt med den lokale befolkning i værts­
landet 
knytter samarbejdsforbindelser med grupper af unge fra forskellige medlemsstater 
udveksler ideer og opdager interessefællesskab med unge fra andre medlemsstater, som deltager i 
udvekslingen 
— styrker deres bevidshed om et tilhørsforhold til Europa. 
Denne aktion i ungdom for Europa-programmet har følgende formål: 
a) at fremme projektorienterede ungdomsudvekslinger i Det Europæiske Fællesskab for et stigende 
antal unge fra alle medlemsstater, især unge fra regioner, hvor der sædvanligvis kun findes få mulig­
heder for udvekslinger 
b) at forbedre kvaliteten af ungdomsudvekslingerne, navnlig ved at yde bistand til forberedelsen og 
tilrettelæggelsen af udvekslingerne med henblik på at opnå maksimal virkning og at øge de unges 
udbytte mest muligt, især ved at give dem lejlighed til selv at deltage aktivt i udvekslingernes tilrette­
læggelse 
8. 12. 90 De Europæiske Fællesskabers Tidende Nr. C 308/9 
c) i videst muligt omfang at tilskynde til større spredning i ungdomsudvekslingeme og større ligevægt 
medlemsstaterne imellem, bl.a. ved at fremme multilaterale udvekslinger, der er tilrettelagt således, at 
unge med forskellig social, økonomisk og kulturel baggrund deltager heri 
d) at yde støtte til gennemførelsen af aktiviteter på europæisk plan, der kan føre til oprettelse af forbin­
delser af varig karakter mellem unge eller grupper af unge fra forskellige medlemsstater 
e) at finde midler og veje til at overvinde de forskellige finansielle, lovgivningsmæssige og administra­
tive barrierer, som kan forhindre deltagelse i eller tilrettelæggelse af ungdomsudvekslinger 
f) i lyset af de indvundne erfaringer at finde frem til, hvilke nye aktioner der vil kunne iværksættes med 
henblik på at afhjælpe eventuelle mangler ved de eksisterende ungdomsudvekslingsprogrammer. 
Aktiviteter, som støttes via denne aktion, skal navnlig tilskynde unge til at deltage, som har de største 
vanskeligheder ved at blive integreret i de eksisterende ungdomsudvekslingsprogrammer. 
Projekter, der skal støttes af Fællesskabet, udvælges på grundlag af fælles kriterier for kvalitet, virkning 
og effektivitet i forhold til programmets mål. 
3. Der iværksættes følgende foranstaltninger med henblik på at sætte unge i stand til at nyde gavn af 
udvekslinger og mobilitet. 
A. Direkte støtte til ungdomsprojekter, som medfører udveksling og mobilitet 
1. Fællesskabet videreudvikler sin ordning med direkte finansiel støtte til ungdomsudvekslinger 
med pædagogisk sigte og i form af strukturerede projekter. 
1.1. Sådanne projekter skal være udformet på en sådan måde, at der gives mulighed for at måle 
udvekslingens virkninger i form af samarbejde og den enkeltes eller gruppens udvikling. 
Udvekslinger i forbindelse med skoleundervisning eller erhvervsuddannelse er ikke berettiget til 
støtte. Støtten til udvekslinger i henhold til dette afsnit må ikke overstige 50 % af de samlede 
udgifter (til rejse og program), jf. dog punkt A.1.4 nedenfor. 
1.2. Ved beregningen af støtten til hver medlemsstat opstilles der kvantitative mål på grundlag af 
antallet af unge mellem 15 og 25 år i befolkningen. Ved beregningen tages der endvidere 
hensyn til: 
— hver enkelt medlemsstats bruttonationalprodukt 
— den geografiske afstand mellem medlemsstaterne 
— genoprettelse af balance i udvekslingen af unge i Fællesskabet. 
1.3. Ved tildelingen af støtte prioriteres projektorienterede udvekslinger, som: 
— bringer unge med forskellige social, økonomisk og kulturel baggrund sammen 
— giver unge kendskab til den europæiske dimension, f.eks. gennem udvekslingernes multilate­
rale karakter 
— også tager sigte på dårligt stillede unge 
— lægger vægt på de unges aktive deltagelse fra starten af projektet 
— vedrører regioner i Fællesskabet, hvor der er ringe muligheder for udveksling. 
Nr. C 308/10 De Europæiske Fællesskabers Tidende 8. 12.90 
1.4. Som supplement til de foranstaltninger, der er anført ovenfor, indleder Fællesskabet en række 
positive særforanstaltninger til fordel for unge, der er dårligt stillet geografisk, mentalt, fysisk, 
kulturelt, socialt eller økonomisk. I denne forbindelse kan den finansielle støtte til udvekslinger, 
der arrangeres i henhold til punkt A.l, udgøre op til 75 % af de samlede udgifter, og Fælles­
skabet kan støtte andre aktiviteter, der kan bidrage til at fremme ugunstigt stillede unges delta­
gelse. Mindst en tredjedel af bevillingerne til medlemsstaterne i henhold til denne aktions punkt 
A.l skal anvendes på ugunstigt stillede unge. 
2. Tilskud stilles til rådighed på forsøgsbasis i de første to år af programmets anden fase til støtte 
for tværnationale projekter, der gør det muligt for unge at deltage i frivilligt arbejde i en anden 
medlemsstat. Sådanne aktiviteter skal ligge inden for de uddannelsesmæssige, sociale eller kultu­
relle områder og gennemføres af ikke-statslige organisationer med erfaring inden for de pågæl­
dende områder. Der kan ikke ydes tilskud til lignende aktiviteter, der allerede eksisterer i nogle 
medlemsstater som alternativ til den obligatoriske militærtjeneste. 
Tilskuddene kan maksimalt udgøre 500 ECU om måneden inden for et samlet maksimum på 
3 000 ECU pr. person samt dækning af 50 % af rejseomkostningerne. 
B. Studiebesøg og faglig udvikling for ungdomsledere 
Fællesskabet viderefører den støtteordning til korte studiebesøg og faglig udvikling for ungdomsle­
dere, der blev etableret i ungdom for Europa-programmets første fase. 
AKTION II 
Ledsageforanstaltninger 
1. Kommissionen kan gennemføre yderligere foranstaltninger som supplement og støtte til de ovennævnte, 
herunder tiltag med henblik på: 
a) at befordre gennemførelsen af praktiske foranstaltninger til at fremme mobiliteten blandt unge i 
medlemsstaterne, herunder udstedelse af et europæisk ungdomskort, som letter deres adgang til 
eksisterende serviceydelser på nationalt plan 
b) at tilskynde til samarbejdsaktiviteter inden for ungdomsarbejdet 
c) at stille teknisk ekspertise og støtte til rådighed for gennemførelsen af tilskuds- og støtteordningerne. 
2. Ud over det ovennævnte yder Komissionen støtte til udviklingen af aktiviteter for de i artikel 6, stk. 2, 
litra a), i afgørelsen omhandlede organer. Disse aktiviteter skal vedrøre udformningen af: 
a) information til de unge og til ungdomsledere om de aktiviteter, der modtager støtte gennem dette 
program, samt om ansøgnings- og tilskudsordningerne for hver enkelt aktivitet 
b) rådgivningsvirksomhed, der kan sikre praktisk vejledning om forberedelsen af ungdomsudvekslinger 
og andre støtteberettigede projekter under dette program, herunder gennemførelsen af kurser, hvor 
dette skønnes nødvendigt 
c) koordinering af aktiviteter og udveksling af information og erfaringer mellem de relevante organer i 
de forskellige medlemsstater.